|  |
| --- |
| **Šiaulių „Saulėtekio" gimnazija** |
| [[Vaizdas:|Šiaulių „Saulėtekio" gimnazija herbas|center|100px]] |
| Šiaulių „Saulėtekio" gimnazija |
| **Adresas** | Lieporių g. 2, Šiauliai |
| **Direktorius(-ė)** | Jūratė Kaščiuškienė |
| **Mokinių skaičius** | 508 |
| **Įkūrimo data** | 1978 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 47 |

**Šiaulių „Saulėtekio" gimnazija** – dieninė, savarankiško mokymosi bendrojo lavinimo mokykla Šiauliuose, Lieporiuose, Lieporių g. 2, vykdanti pagrindinio ugdymo II dalies, vidurinio ugdymo, suaugusiųjų vidurinio ugdymo programas ir specialiųjų poreikių mokiniams pritaikytą vidurinio ugdymo programą lietuvių kalba. Įstaigos kodas 290532510. Steigėjas Šiaulių miesto savivaldybės taryba.

Mokykloje tęsia mokslus Ragainės, Vinco Kudirkos, Romuvos progimnazijų, Pabalių, Šakynos, Naisių, Bazilionų, Ginkūnų mokyklų ugdytiniai.

Istorija
--------

Mokykla pastatyta 1978 m. Naujosios mokymo įstaigos duris pravėrė 1025 mokiniai, su kuriais dirbo 50 mokytojų. Buvo organizuota 31 klasė ir 1 parengiamoji (šešiamečių) grupė. Pirmasis mokyklos direktorius – Algimantas Norkevičius, direktoriaus pavaduotojos – O­na Kleišmanienė ir Liuda Maziliauskienė.

1980–1981 m. Šiaulių pedagoginio instituto docento Jono Kievišo iniciatyva organizuojama sustiprinto muzikinio auklėjimo klasė. Kryptis – chorinis dainavimas. Dirigentė, chormeisterė Genutė Beleckienė. 1982–1983 m. m. mokėsi daugiausia – 1248 mokiniai, su kuriais dirbo 63 mokytojai.

1997–1998 m. mokėsi tik 527 mokiniai, dirbo 44 mokytojai, buvo sukomplektuotos 25 klasės. Iš 29 abiturientų į aukštąsias mokyklas įstojo 13. 1998 m. mokyklai suteiktas „Saulėtekio" vidurinės mokyklos vardas, patvirtinamas herbas, himnas. 1998 m. 20-mečio iškilmių proga mokyklą pašventino Šiaulių vyskupas Eugenijus Bartulis. Mokėsi 520 mokinių, dirbo 50 mokytojų, buvo sukomplektuotos 25 klasės. Pedagogų bendruomenei vadovauti pradeda pavaduotojos ugdymui Regina Burinskienė, Ona Petruševičienė ir Stasė Jankuvienė. Nuo antros klasės įvestas sustiprintas vokiečių kalbos mokymas, galima pasirinkti rusų, anglų, nesustiprintą vokiečių kalbą. Ruošiantis profiliniam mokymui didelis dėmesys skirtas popamokinei veiklai, leidžiamas laikraštis „Beauštanti aušrelė".

1999–2000 m. mokykloje liko tik 519 ugdytinių, kurie sudarė 25 klases. Dirbo 45 pedagogai. 2000–2001 m. profilinio mokymo pradžia. Mokykloje suformuotos 3 vienuoliktosios klasės, kuriose – 85 ugdytiniai: 42 humanitarai ir 43 realai. Nuo 2009 m. rugsėjo 1 d. Šiaulių „Saulėtekio" gimnazija.

Mokyklos vestibiulis

|  |  |  |  |
| --- | --- | --- | --- |
| **Mokslo metai** | **Moksleivių skaičius** | **Klasių skaičius** | **Mokytojų skaičius** |
| 1978–1979 | 1025 | 31 | 50 |
| 1982–1983 | 1248 | 35 | 63 |
| 1997–1998 | 527 | 25 | 44 |
| 1998–1999 | 520 | 25 | 50 |
| 1999–2000 | 519 | 25 | 45 |
| 2001–2002 | 683 | 27 | 55 |
| 2002–2003 | 745 | 28 | 59 |
| 2003–2004 | 804 | 31 | 61 |
| 2004–2005 | 799 | 31 | 58 |
| 2005–2006 | 805 | 30 | 62 |
| 2006–2007 | 710 | 27 | 55 |
|

Direktoriai
-----------

* 1978 m. Algimantas Norkevičius
* 1990–2010 m. Petras Baranauskas
* nuo 2010 m. Jūratė Kaščiuškienė

Žymūs mokytojai
---------------

* Regina Burinskienė, direktoriaus pavaduotoja ugdymui, matematikos vyresnioji mokytoja;
* Loreta Andriuškevičienė, lietuvių kalbos mokytoja metodininkė.

Žymūs mokiniai
--------------

* Rimantas Kmita, literatūrologas, rašytojas.

Himnas
------

Kai lapai gelsti ima, tenka atsiversti knygą,  

Pamiršti vasarą, pamiršti vasaros džiaugsmus,  

Į „Saulėtekį" sugrįžti kaip į namus,  

Čia viskas sava, čia viskas artima.  

Visi drauge, visi kartu.  

**Pr.:**
Čia būtų šalta, jei ne mūsų širdys,
Čia būtų tamsu, jei ne mūsų mintys,
Čia būtų liūdna, jei ne mūsų šypsenos,
Kurios kasdien, kurios kasdien palydi mus.
Tu privalai juk būti Prometėjum  

Su kiekviena ateinančia diena.  

Galbūt todėl nesensta mūsų laikas,  

O mūsų žodžiuose Saulė ir Taika…  

**Pr.**
Atminty išliks gyva ji amžinai  

Gimnazija, kurią širdy tu branginai.  

Ir pirmas sakinys, ir tai, ko niekam nepasakėm,  

Kai juokėmės ir peikėm, ją mylėjome ir verkėm.  

**Pr.**
*Muzika: Lauros Remeikienės  
Žodžiai: projekto „SAULĖTEKIO paparacai 3" komandos „Jau"*

Nuorodos
--------

* Mokyklos svetainė

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RŠiaulių mokyklos |
| --- |
|  |
| Gimnazijos | 
S. Daukanto · Didždvario · J. Janonio · Lieporių · Romuvos · Santarvės · Saulėtekio · Sporto · Suaugusiųjų · S. Šalkauskio · Universitetinė |
|  |
| Progimnazijos | 
Dainų · Gegužių · Gytarių · Jovaro · Juventos · V. Kudirkos · Medelyno · Ragainės · Rasos · Rėkyvos · Romuvos · Salduvės · Sandoros · Zoknių |
|  |
| Specialiosios mokyklos | 
Logopedinė · Ringuvos · Ugdymo centras · Sanatorinė |
|  |
| Neformaliojo vaikų švietimo mokyklos | 
1-oji muz. m-kla · „Dagilėlio" dainavimo m-kla · Dailės m-kla · „Dainų" muz. m-kla · Gamtininkų centras · Technikų centras · Turistų centras · Šiaulių menų mokykla |
|  |
| Buvusios mokyklos | 
Dubijos · Laužiko specialioji · Šventupio |

 |